Nyheter fra Christiane Arkiver - Side 2 av 2 - Christiane Brudesalong
Kategori: Nyheter fra Christiane
by tonje - 7. desember 2017
Kort kjole – som hovedkjole eller kjole nr 2?
Det er mer og mer forespørsler etter korte kjoler.
Noen som ønsker dette skal ha 3 dagers bryllup og ha en enkel kjole første kvelden, før den store dagen. Andre ønsker å skifte fra den store kjolen til en litt letter kjole til festen, mens andre ønsker en enkel kjole.
De som ikke skal gifte seg i kirken, synes det er helt perfekt med en kort kjole. Enten det er på rådhuset eller i utlandet på en ambassade.
Vi har fått inn flere korte kjoler som kan passe i alle anledninger til bruden. Noen er trange og kroppsnære, andre har strutteskjørt i tyll og noen har til og med fjær! Korte kjoler kan være utrolig typete.
I fjor hadde vi en skikkelig tøff brud, hun hadde i hele livet drømt om dyre designersko og hadde endelig kjøpt de. Så da var det ene kriteriet hun hadde at skoene skulle synes. Hun endte opp med en kort kjole som var kortere foran og litt lenger bak. Det var utrolig stilig.
Vi har også bruder som faller for lange kjoler, men som ønsker å ha de på sin måte. Da har mine skreddere klippet de av og laget de korte. Da får du en kjole ingen andre har maken til!
Og som flotte Cecilie som driver 4seasons wedding, hun hadde 2674 fra Mori Lee i bryllupet sitt. Som lang kjole. Men ønsker nå og lage den som selskapskjole! Kjolen er jo karamell kjole og ingen typisk brudekjolefarge. Og da kan man få bruk for kjolen sin igjen. Vi skal snart gjøre dette nå, og vi drømmer om hvor fint dette kan bli. Dersom du ønsker å gjøre om kjolen din etter den store dagen, ta kontakt med oss så kommer vår designer med forslag. Og vi kan selvsagt gjøre jobben for deg.
by tonje - 5. desember 2017 10. desember 2017
Nå som det er kaldere ute og snøen dekker husene er det lett å drømme seg bort med hvordan det kan bli å ha et vinterbryllup.
Enten dere allerede har bestemt en dato i vintermånedene eller vurderer å ha bryllup om vinteren så kommer vi nå med noen tips og gode grunner til å nyte den største dagen i ditt liv når det er litt kaldere ute.
Det er kanskje mest vanlig å gifte seg om sommeren for oss norske bruder, men vi bor i et land som har så mye mer å by på!
Flotte Pernille og Mikkel som giftet seg i Holmenkollen kapell i januar 2017.
Det finnes utrolig mange flotte gjestegårder og hoteller som passer kanskje aller best til et vintereventyr. Når man bestiller lokalet utenfor høysesong er det faktisk flere steder som tilbyr en lavere pris. Alle sommerbruders mareritt er når det begynner å regne og bildene ikke blir som de skal, kjolen kan bli møkkete og man må kanskje flytte alle gjester inn på et lokale man bare skulle bruke tilfelle dårlig vær. På vinteren trenger man stort sett ikke bry seg noe om det, siden man oppholder seg for det meste inne og bare er ute for å ta noen bilder. Også blir det jo bare litt ekstra flott med et lite snøfall.
Det vi har hørt mye om de siste årene er at alle gjester lager islykter som de tar med seg og plaserer utenfor lokalet for å gi en fantastisk stemning, flotte bilder og et personlig preg.
Stjerneskudd har også blitt en hitt i vintermørket. Hvorfor ikke ha hest med slede istedenfor bil? Kos dere med peis inne eller levende lys. Bytt ut noen av de klassiske blomstene med mose og trollhasselkvister eller pynt med snøkrystaller hengende fra taket.
Man må kanskje lete litt etter den perfekte kåpen som passer perfekt til kjolen, men når alt kommer sammen blir et vinterbryllup en eventyrlig måte å starte livet sammen på.
Nydelige Stine og hennes kjære giftet seg på Lifjell i januar 2017. Det er også henne som er headeren vår i bloggen.
Takk for at vi stadig får vise deg frem Stine.
by tonje - 29. november 2017
Som dere kanskje har fått med dere har Christiane startet blogg.
Så hvorfor har vi startet blogg?
Jo fordi det å jobbe i en Brudesalong er så mye mer enn å jobbe i en butikk. Vi hjelper virkelig våre nydelige kunder med å finne det viktigste plagget i livet, nemlig kjolen mange har drømt om siden de var små.
Vi ønsker å dele litt av hverdagene våre med dere. Vi har masse erfaring når det gjelder både planlegging og gjennomføring av den store dagen. Vi ønsker å dele dette med deg som kunde slik at dere kan dra nytte av vår kunnskap. Vi snakker med kundene våre mye i forkant, og også en del ganger i etterkant og hører hva dere har gjort, og hva dere skulle ha gjort annerledes. Sist uke var det for eksempel en som glemte blomstene sine hos frisøren… og det er kjedelig etter å ha planlagt i lang tid hvordan buketten skulle være. Men husk at selv om man glemmer noe den dagen, er de aller fleste utrolig fornøyde med dagen. Og ofte blir det bare en god latter i etterkant.
Og vi har også samarbeid med flotte Cecilie i 4seasons weddings. Hun er profesjonell bryllupsplanlegger. Cecilie var vår aller første kunde i Sandvika. Hun skulle gifte seg i Barcelona og etter mange år i reiselivsbransjen fikk hun ikke det hun ønsket seg. Hun sa derfor opp jobben sin og startet for seg selv. For å hjelpe andre flotte bruder med å få drømmebryllupet.
Cecilie er ekspert på Spania, men har også reist rundt og fått masse gode kontakter på flotte steder du kan ha bryllupet ditt.
Vi kommer til å la deg som leser også styre litt hva vi skal skrive om. Hva du ønsker å vite mer om, og spørre oss om ting dere lurer på.
Vi håper at dette blir en levende blogg som både vi som er «Christiane» og du som kunde kan bidra til. Vi vet at det ligger mange timer planlegging rundt den store dagen, og vi ønsker å være der for dere mest mulig igjennom prosessen.
Velkommen til Christiane, Norges Beste Brudesalong 2017!
by tonje - 22. november 2017 22. november 2017
Smykket som hever ethvert antrekk
Smykker, både til bryllup og fest.
Nydelige nye øredobber fra Lily and Rose.
Vi har alt du trenger den til den store dagen, også smykker.
Et smykke kan heve ethvert antrekk, enten det være seg den enkle selskapskjolen, eller brudekjolen.
Dersom man velger en enkel kjole er det utrolig fint å pynte seg litt om med smykker. Dette er også for å få oppmerksomheten opp mot ansiktet igjen. Særlig når det gjelder brudekjoler, for da er det mye fokus på kjole og på blomstene. Man trenger da å få et blikkfang opp mot ansiktet igjen.
Hva med litt perler og krystaller? Dette smykket er en av våre bestselgere.
Det er mange kjoler som kan kle et kjede, men mange velger heller å gå for store øredobber om dagen. Dette er jo noe man kan bruke til flere anledninger senere også.
Nå har vi fått inn masse lekre smykker og denne gangen også litt mer «fest» smykker i forskjellige farger til nyttårsfesten. Dette er fantastiske gaver til venninner, eller til deg selv fordi du fortjener det.
Vi har smykker fra Lily and Rose og Abrazi.
Velkommen til Norges Beste Brudesalong i Sandvika.
by tonje - 20. november 2017 20. november 2017
Black friday – hele uka!
Ok, så velger vi å kjøre Black Week slik at kundene våre skal få noen bra tilbud hele uken:)
Eksempler, alle selskapskjoler uansett førpris: 1 500,- (gjelder ikke knytekjolen)
Knytekjolen koster denne uken 1990,- (fullpris 2 500,-)
Alle ballkjoler koster denne uken 2 500,- uansett førpris! Her kan du virkelig gjøre et kupp!
Selve black Friday kjører vi egne tilbud på alle varer i butikken, og setter ikke bare ned 2017 kjolene med opp til 70%, men også noen av 2018 kjolene! Dette gjelder KUN denne dagen. Alle som bestiller NY brudekjole denne dagen får gratis underskjørt og strømpebånd, verdi fra kr 1 000,-
Kom innom da vel, vi har drop in og åpent fra kl 10 – 18 den dagen.
Velkommen til Sandvika, og Norges Beste Brudesalong som er oss:)
by tonje - 15. november 2017
Kjersti Ahlgren – presentasjon av vår grunnlegger.
For 25 år siden jobbet Kjersti i en stor Brudesalong i Oslo. Hun fikk kontakt med en av leverandørene som mente at hun burde begynne for seg selv. Huset hjemme på Langhus ble pantsatt, lokalene i Oslo sentrum ved Rådhuset, ble pusset opp og Kjersti begynte med 40 kjoler!
Den gang het vi Pronuptia Brudesalong. Vi ble fort større, flere ansatte og i 1999 flyttet Brudesalongen til Haakon VIIs gate i Vika.
Her ble vi Christiane Brudesalong. Mange har spurt om hvorfor vi heter Christiane, hvem som er Christiane. Vel det er ingen i familien vår. Men i sin tid samarbeidet vi en del med Christiania Glassmagasin og det var snakk om å flytte inn sammen med dem. Derav dukket bare Christiane opp, og nå er vi bare Christiane!
I 2004 flyttet Christiane til Tjøme. Dette fordi Kjersti var blitt kreftsyk og ikke kunne drive så stort lenger. Datteren ble spurt om å ta over, men med en liten baby var ikke tiden helt riktig. Salongen har gjort det bra på Tjøme også, og mange av kundene våre har kommet fra Oslo, Asker og Bærum. Mye fordi vi hadde god personlig service og åpent for timebestilling også på kvelder, og i helger.
I 2015 tok datteren over og det ble besluttet å flytte til Sandvika.
Kjersti er rukket å bli 71 år, men har fremdeles et brennende engasjement for Christiane Brudesalong og hva hun har bygget opp. Vi ble i år kåret til Årets beste Brudesalong og det hadde vi ikke blitt hadde ikke Kjersti bygget opp salongen slik den er. Vi skal yte service, og den skal være personlig. Og vi skal være ærlige i våre tilbakemeldinger. Det har vi alle lært av vår mentor, Kjersti.
Kjersti er ikke bare opptatt av brudekjoler, men familien sin. Hun er den beste mormoren og moren man kan ha. Virkelig engasjert og er 100% tilstede for barnebarna når hun passer de.
I dag fyller vår grunnlegger 71 år! Vi gratulerer med dagen.
by tonje - 23. oktober 2017 25. oktober 2017
Ansatte: Karina Fossum Hegge
Karina Fossum Hegge
Karina er 25 år fra Røyken, utdannet skredder og designer fra Esmod.
Karina har jobbet i 2 brudesalonger tidligere, både som kundekonsulent og skredder.
Hun var innom Christiane Brudesalong like etter at vi hadde åpnet, og ville ha jobb.
Jeg måtte avvente litt for å se hvordan åpningen i Sandvika gikk, men det tok ikke lang tid før jeg skrev en mail til henne og spurte om hun ville komme og prøve seg.
Etter å ha sett Karina med kunder i 5 min bestemte jeg meg, hun var ansatt!
Karina har en stor lidenskap for brudekjoler og bryllup generelt. Hun leser alt av bryllupsmagasiner og følger med på nettet. Hun har vært sammen med sin Thomas i mer enn 10 år, og venter på ring på fingeren.
Bryllupet hennes er allerede planlagt, og kjolen er bestemt!
Vi andre gleder oss til bryllup?
Ansatte: Camilla Eskeland
Camilla Eskeland
Camilla er 23 år, fra Bærum. Hun er utdannet skredder.
Camilla kom innom her med CVen sin og leverte til Karina. Karina fortalte meg da om denne søte skredderen som hadde vært innom og at vi trengte mer hjelp med søm.
Camilla ble ansatt januar 2017.
En av de tingene jeg synes var fantastisk med Camilla var at hun for egne konfirmasjon penger da hun var 15 år kjøpte seg sin egen hund, en Boxer ved navn Herman som fremdeles er hennes beste venn. Det sier en del om en 15 åring, som er så voksen!
Camilla bor i Hurum sammen med sin Thor og boxeren Herman.
Foruten å jobbe med oss i Christiane Brudesalong er hun opptatt med å pusse opp huset sitt.
by tonje - 23. oktober 2017 20. november 2017
Sjefen vår: Tonje Jannson
Tonje Jansson, skrevet av Camilla og Karina en sen ettermiddag.
Tonje er vår sjef, eller som vi liker å kalle henne, jobb-kona, ungdommen, gledessprederen og vår venn. Hun er en tøff blondine som ikke ser ut som hun er en dag over 35år og har energien og ideene for å gjøre dagene ekstra spennende.
I 2015 tok hun hovedansvar over Christiane Brudesalong da hun kom over de perfekte lokalene i Sandvika. Spontant ble det bestemt at alt skulle flyttes fra Tjøme til de store lokalene vi har i dag. Tonje har hele livet vært med i utviklingen av Christiane Brudesalong siden hennes mor, Kjersti begynte for 25 år siden i Oslo.
Tonje er fra Langhus men er i dag bosatt i Rykkinn med hennes samboer Niels og hennes nydelige barn og bonusbarn, Else, Fredrik og Sophie. Tonje er den typiske super-mammaen fra film, som kjører rundt til fotballtreninger, ballett og bursdager men på en aller annen måte fremdeles klarer å være karrierekvinne og en god venn. Hun er en fantastisk sosial person som kommer lett i dype og gode samtaler med hvem som helst, ALLE kjenner Tonje!
Christiane Brudesalong er en familiebedrift, ikke fordi vi alle er i familie, men fordi hun er så inkluderende med et så stort hjerte at vi har blitt det. I hektiske tider gir hun oss motivasjon til å mestre alt, og glede for å gå på jobb. og etterpå sier hun aldri nei til litt bobler med de hun er glad i.